RÅDETS AFGØRELSE
af 24. juli 2012
om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Banka Slovenije
(2012/444/EU)
RÅDET FOR DEN EUROPÆISKE UNION HAR -
under henvisning til protokollen (nr. 4) om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, særlig artikel 27.1,
under henvisning til Den Europæiske Centralbanks henstilling ECB/2012/9 af 1. juni 2012 til Rådet for Den Europæiske Union om eksterne revisorer for Banka Slovenije (1), og
ud fra følgende betragtninger:
(1)
Regnskaberne for Den Europæiske Centralbank (ECB) og for Eurosystemets nationale centralbanker skal revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.
(2)
Mandatet for Banka Slovenijes nuværende eksterne revisorer udløber efter revisionen for regnskabsåret 2011. Det er derfor nødvendigt at udnævne eksterne revisorer fra regnskabsåret 2012.
(3)
Banka Slovenije har valgt Deloitte revizija d.o.o. som ekstern revisor for regnskabsårene 2012-2014.
(4)
ECB's Styrelsesråd har henstillet, at Deloitte revizija d.o.o. udnævnes til ekstern revisor for Banka Slovenije for regnskabsårene 2012-2014.
(5)
ECB's Styrelsesråds henstilling bør følges, og afgørelse 1999/70/EF (2) bør ændres i overensstemmelse hermed -
VEDTAGET DENNE AFGØRELSE:
Artikel 1
Artikel 1, stk. 13, i afgørelse 1999/70/EF affattes således:
»13. Deloitte revizija d.o.o. godkendes som ekstern revisor for Banka Slovenije for regnskabsårene 2012-2014.«
Artikel 2
Denne afgørelse får virkning på dagen for meddelelsen.
Artikel 3
Denne afgørelse er rettet til Den Europæiske Centralbank.
Udfærdiget i Bruxelles, den 24. juli 2012.